Én ulykke kommer sjældent alene. Det må beboerne i den ejendom, der brændte på Poul Buås Vej i Aalborg, sande. To af lejlighederne i den hærgede bygning har nemlig været udsat for indbrud, senest sidste weekend. Det skriver NORDJYSKE. Lejlighederne har stået tomme siden d. 19. august, hvor bygningen blev ramt af en voldsom brand. Driftschefen for Himmerlands Boligforening, Jørn Juul, er forarget over indbruddene: - Det er utilstedeligt, at tyveknægtene har så dårlig moral, at de ikke kan holde sig fra den ejendom, der tilhører folk, som i forvejen er så hårdt ramt, siger han til NORDJYSKE. Beboerne i ejendommen har været genhuset siden branden.
Den brandhærgede ejendom på Poul Buås Vej i Aalborg har haft indbrud to gange.